**Anna Olehivna Muzytxuk** (ukraineraz: Анна Олегівна Музичук; eslovenieraz: *Ana Muzičuk* (Lviv, Ukraina, 1990eko otsailaren 28a) ukrainar xake jokalaria eta emakumeen berdinatsunaren aldeko aktibista da. Xake jokoan nazioarteko maisu handia da. Munduko txapelduna izan da hiru aldiz, gutxienez.

2004tik 2014ra Esloveniarekin jokatu zuen. 2600 puntu gainditu zuen laugarren emakumea izan zen, aurretik Judit Polgárren, Humpy Koneru eta Hou Yifan izan baitziren. Elo sailkapen puntuazioa, 2012ko uztailean 2606ko kalifikazioa lortu baitzuen. Muzychukek bi aldiz irabazi ditu Emakumezkoen Munduko Xake Azkarreko Txapelketa (2016) eta Emakumezkoen Munduko Xake Txapelketa (2014 eta 2016).

Muzytxukek Emakumeen Munduko Xake Azkar Txapelketa irabazi zuen 2016an, eta Emakumeen Munduko Blitz Xake Txapelketa birritan, 2014 eta 2016an.

Kirol-arloko emakumeen berdintasunaren aldeko ekintzailea da, eta, 2017. urteko abenduan, uko egin zion Riadeko (Saudi Arabia) Xake Azkarreko eta Tximistako Munduko Txapelketan parte hartzeari, ez baitzuen egon nahi «*emakumeak bigarren mailako herritar gisa hartzen ziren lekuan*».

Biografia
---------

Muzychuken gurasoak, xakeko bi entrenatzaile profesional dira eta bi urterekin irakatsi zioten jolasten. Maria Muzytxuk xakelariaren ahizpa da.

Xake ibilbidea
--------------

Bost urterekin jokatu zuen lehen txapelketa, eta urte horretan bertan bigarren geratu zen 10 urtetik beherako nesken Lviveko oblasta txapelketan.

1997tik 2005era hainbat domina irabazi zituen Ukrainako, Europako eta Munduko Gazte Txapelketetan. Urrezko domina irabazi zuen Sub-10 Europako Emakumezkoen Txapelketan (1998 eta 2000), 10 urtez azpikoen Emakumezkoen Ukrainako Txapelketan (2000), 12 urtez azpikoen Ukrainako eta Europako txapelketetan (2002), 14 urtez azpikoen Europako Emakumezkoen Txapelketan (2003 eta 2004) eta 16 urtez azpikoen Munduko Txapelketan (2005). 1997an eta 1999an lortu zuen zilarra Sub-10 Europako Emakumezkoen Txapelketan; 2001ean, 12 urtez azpikoen Europako Emakumezkoen Txapelketa; 2002an, 12 urtez azpikoen Emakumezkoen Munduko Txapelketa; eta 2004an, 14 urtez azpikoen Emakumezkoen Munduko Txapelketa. 2000. urtean, 10 urtez beherakoen Emakumezkoen Munduko Txapelketan brontzezko domina irabazi zuen.

2001ean Emakume Maisu FIDE eta Emakume International Master tituluak irabazi zituen.

2003an ere Muzychukek irabazi zuen Emakumezkoen Ukrainako Txapelketa. 2004ko 20 urtetik beherakoen Ukrainako Txapelketa irabazi zuen.

### Eslovenian

2004an, Muzychuk Esloveniarekin jokatzen hasi zen kasualitatez: Esloveniako xake-federazioak kontratu bat eskaini zion eta hurrengo hamar urteetan lagundu zion. Liubliana elkartean jokatu zuen, eta 2004az geroztik, Esloveniako Olinpiadaren selekzio nazionalerako, lehenbizi gazteen artean eta gero helduen txapelketetan. Urte horietan, Esloveniako xake-jokalari indartsuena eta munduko hirugarren jokalari onena bihurtu zen. Muzychuk Esloveniarako jokatzen jarraitu zuen, baita Stryin (Ukraina) bizi zenean ere.

2007an, emakumezkoen Europako xake blitz txapelketa irabazi zuen, eta bigarren postua lortu zuen Europako xake azkarreko txapelketan, Prdealen (Errumania).

Muzychukek Nazioarteko Maisuaren eta Maisu Handiaren tituluak jaso zituen 2007an eta 2012an.

2010ean, Corus xake-txapelketan jokatu zuen B taldearen barruan, eta hamargarren lekuan geratu zen 5½ / 13ko puntuaziorekin eta 2583ko kalifikazioarekin. Urte berean, Muzychukek Emakumezkoen Munduko Sub-20 Txapelketa irabazi zuen Chotowan (Polonia).

Europako 2012ko Emakumezkoen Banakako Xake Txapelketan brontzezko domina irabazi zuen. Urte berean, Amsterdameko ACP Golden Classic-en parte hartu zuen, Vassily Ivanchuk, Gata Kamsky, Emil Sutovsky, Le Quang Liem, Krishnan Sasikiran eta Baadur Jobavarekin batera. Round-robin txapelketa zen, bi ordu eta erdiko joko-erritmoarekin, berrogei mugimendutarako, eta luzatzeko aukeraz. Azkenik, 3/6ko puntajearekin eta 2721eko kalifikazioarekin amaitu zen.

Muzychukek laugarren amaitu zuen Tata Steel Challengers 2014 txapelketan, eta 8/13 ezarri zuen (+ 4 = 8-1). 2014ko apirilean, Muzychukek Emakumezkoen Munduko Blitz Txapelketa irabazi zuen. 2014ko maiatzean, Ukrainako xake-federaziora itzuli zen. Muzychukek irabazi zuen Ukrainako emakumezkoen 2014ko txapelketa Lviven. 2016ko urtarrilean, emakumezkoen lehen saria irabazi zuen Tradewise Gibraltar Chess Festivaleko Masters txapelketan.

2016ko abenduan, Dohan, Emakumezkoen Munduko Txapelketa Azkarra irabazi zuen, eta bi egun geroago Emakumezkoen Munduko Blitz Txapelketako titulua defendatu zuen.

2017. urteko urrian, ACP Rapid Emakumeen Europako Txapelketa irabazi zuen Monte Carlon. 2017. urteko azaroan uko egin zion Saudi Arabian egiten zen Munduko Txapelketara joateari, herrialde horrek emakumeei tratu iraingarria ematen zielako, eta, hartara, uko egin zion bere printzipioei eusteagatik bere koroa bikoitza errebalidatzeari.

### Espainian

2018an, Espainiako xake-ligan hasi zen jokatzen, Kantabriako Fundiciones klubean, eta Espainiako rankingeko 1. mailara iritsi zen.

Talde lehiaketak
----------------

Muzychuk Esloveniarako goiko taulan jokatu zuen 2004, 2006, 2008, 2010 eta 2012ko Emakumeen Xakeko Olinpiadetan. Lehen Olinpiadan, 2004an, besteak beste, Antoaneta Stefanova emakumezkoen munduko txapelduna garaitu zuen. 2006an, Esloveniako taldea, 17. serie-burua, hamargarren lekuan amaitu zuen.

2014ko Emakumezkoen Xakeko Olinpiadan, Ukrainako taldearen goiko taulan jokatu zuen Muzychukek, eta Errusiaren eta Txinaren atzetik hirugarren postua lortu zuen. Europako Emakumezkoen Taldekako Xake Txapelketan (2015), Ukrainarako zilarrezko domina lortzen lagundu zuen. Emakumezkoen 2016ko Xake Olinpiadan, Ukrainako taldeak zilarrezko domina irabazi zuen eta Muzychukek ere banakako urrezko domina irabazi zuen.

Kirol-arloko berdintasunaren aldeko ekintzailea
-----------------------------------------------

2017ko azaroaren 11n, Muzychukek bere Facebookeko orri ofizialean idatzi zuen Saudi Arabiako bi tituluen defentsan parte ez hartzeko asmoa, leku horretan emakumeak nola tratatzen dituzten alegatuz. Abenduaren 23an, bere jarrera berretsi zuen, eta esan zuen ez zuela nahi inoren araupean jokatu, ez zuela abaya delakoa jantzi nahi, ezta irten behar izan zuenean inork eskolatua izan nahi ere, eta ez zuela bigarren mailako izaki bat sentitu nahi.

Anna Muzytxuk zera adierazi zuen: 

> «*Ez dut jokatu nahi, emakumeak bigarren mailako herritar gisa hartzen diren tokian, nahiz eta ia inori ez zaion axola nire erabakia. Kirolean berdintasuna aldarrikatzea izan daitekeen garaipen onena dela. Nire ahizpa jokalariarekin batera egin nuen, nire printzipioei eusteko eta bigarren mailako izaki gisa ez sentitzeko».*
> 
>

Bizitza pertsonala
------------------

Bere ahizpa gazteaga, Mariya, 2015eko Emakumezkoen Xakeko Munduko Txapelduna da.

Zazpi hizkuntza hitz egiten ditu: ukrainera, ingelesa, alemana, kroaziera, errusiera, esloveniera eta gaztelania.

Erreferentziak
--------------

1. ↑    *Mariya y Anna, las hermanas que ponen en jaque al rey.*  Pakchess 5 de julio de 2016.
2. ↑    *Grandmaster title application.*  FIDE.
3. ↑   Ellis-Petersen, Hannah.  (27 de diciembre de 2017). «Chess champion to miss Saudi Arabia tournament over women's rights» *the Guardian*.
4. ↑    *"Feminismo y dignidad siempre van de la mano".* .
5. ↑    *Meet the Muzychuk sisters.*  ChessBase 11 de abril de 2004.
6. ↑    *C.to Europeo U10 femminile editorial=Italian Chess Federation.* .
7. ↑    *Meet the Muzychuk sisters.*  ChessBase 11 de abril de 2004.
8. ↑   Partac, Elena.  (11 de agosto de 2007). *Viktorija Cmilyte wins European Women's Rapid Championship.*  ChessBase.
9. ↑   «La elite joven disputa los títulos mundiales en Chotowa» *Noticias de ajedrez* 2010-08-05.
10. ↑   «Los Hermanos Cori en el Campeonato Mundial Sub20 (2010)» *CLUB AJEDREZ 64 VILLALBA* 2010-08-31.
11. ↑   Silver, Albert.  (16 de julio de 2012). *ACP Golden Classic – Tournament for the nostalgic.*  ChessBase.
12. ↑    *Ivanchuk wins ACP Golden Classic; Giri is Dutch champion.*  ChessBase 23 de julio de 2012.
13. ↑    *Standings of Tata Steel Challengers 2014.*  Tata Steel Chess.
14. ↑    *Anna Muzychuk wins Women’s World Blitz Championship.*  Chessdom 28 de abril de 2014.
15. ↑    *Anna Muzychuk to represent Ukraine.*  chessdom.com 7 de mayo de 2014.
16. ↑    *Yuriy Kuzubov and Anna Muzychuk are 2014 Ukrainian champions.*  Chessdom 25 de noviembre de 2014.
17. ↑   Fischer, Johannes.  (28 de diciembre de 2016). *Vassily Ivanchuk is new World Champion in Rapid Chess.*  ChessBase.
18. ↑    *Karjakin wins FIDE World Blitz Championship, double gold for Anna Muzychuk.*  Chessdom 31 de diciembre de 2016.
19. ↑    *Anna Muzychuk wins European ACP Women's Rapid Championship 2017.* .
20. ↑   AS, Diario.  (2018-02-04). «Ajedrez Anna Muzychuk: «Mis principios están por encima de todo»» *AS.com*.
21. ↑   «Anna Muzychuk, campeona mundial de ajedrez, se niega a jugar en Arabia Saudí» *Mundo Deportivo* 2017-12-27.
22. ↑   «Anna Muzychuk jugará la Liga española y un duelo contra Karpov» *ABC Blogs* 2018-02-25.
23. ↑    *Muzychuk Anna on Her Return to Ukrainian Federation and Maidan.*  chess-news.ru.
24. ↑    *Chess-Results Server Chess-results.com - Tournament-Database.*  Chess-results.com 14 de agosto de 2014.
25. ↑    *FIDE has announced World Rapid and Blitz….*  11 de noviembre de 2017.
26. ↑    *Página de Facebook.*  23 de diciembre.
27. ↑    *"Feminismo y dignidad siempre van de la mano".* .
28. ↑   Marín Bellón, Federico.  (24 de febrero de 2018). *«Es duro perder títulos, pero más triste es perder tu dignidad».*  Madrid, 45 or..

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q241258
* Commonscat Multimedia: Anna Muzychuk

---

 |

* Wd Datuak: Q241258
* Commonscat Multimedia: Anna Muzychuk